ร้านขนาดไม่ใหญ่มาก ตกแต่งเรียบง่ายน่านั่ง เมนูอาหารมีให้เลือกพอสมควรแต่ที่ตั้งใจมากินเลยคือเมนูแบบจุ่มชีส ซึ่งมีให้เลือกระหว่างไก่แซ่บ ซี่โครง และหมูนุ่ม ถ้าสั่งเมนูนี้ทางร้านเค้าจะเสริฟมาบนเตาไฟฟ้าที่มีอยู่ทุกโต๊ะ แล้วเราต้องรอชีสค่อยๆละลายถึงจะเริ่มกินได้ค่ะ วันนี้เราลองเป็นไก่แซ่บดู รสชาติอร่อยใช้ได้ เผ็ดกำลังดี ด้วยความที่ไก่มีรสเผ็ดทำให้กินกับชีสแล้วเข้ากันดีและไม่เลี่ยนเกินไปด้วย ส่วนอีกเมนูเป็นซี่โครงหมูบาร์บีคิว เนื้อซี่โครงยังไม่เปื่อยเท่าไหร่ทำให้กินยากไปหน่อย แต่รสชาติอร่อยใช้ได้ไม่หวานเกินไป รวมๆแล้วร้านนี้ก็เป็นร้านเปิดใหม่อีกร้านที่น่าสนใจอยู่ไม่น้อย ใครอยากมาลองอาหารเกาหลีแบบมีชีสยืดๆยอดฮิตก็ลองมาที่นี่ดูได้ค่ะ